204 
ISMEBTETESEK. 
nyújtott eszközöket nem mindig használták ki teljesen a geológiai tudomány 
gazdagítására, úgy nem szabad ezt feltétlenül az ideális érzék elalvásának a 
productiv törekvések nyomása alatt felrónunk, sőt a tapasztalás ellenkezőleg 
azt bizonyítja, hogy productiv ifjúságra gyakrabban következik contemplativ 
öregség, mint fordítva. A hivatalos kötelezettségektől eltekintve, bizonyára első 
sorban az az iránt való érzék hiányának lehet tulajdonítani, hogy a más czélok 
követésénél tett észleletek minő viszonyban állnak bizonyos geológiai, speciell 
geophysikai kérdésekhez, ha mérnökök alkalomadtán tett fontos felfedezéseket 
tudományos téren elveszni engedtek. Ezt az érzéket azonban annál biztosabban 
felébresztjük, minél inkább felismeri és kielégíti a mérnök a dynamikai geológia 
tanulmányok szükségességét hivatása teljesítésénél. 
Ha a kezdetben a tudományhoz intézett kérdést: «Mit teszesz az élet szá¬ 
mára?# megfordítani akarnék és kérdeznék : «Mit tesz a technikai productiv élet a 
tudomány számára ?» akkor azt látnok, hogy a mi esetünkben a követelés és tarto¬ 
zás meglehetősen fedezik egymást. Azonban mindegyik félnek ismernie kell tevé¬ 
kenysége czélját és czélpontját s az oda való útról nem szabad magát a szomszédnak 
bár szivesen adott segélynyújtás által eltereltetnie. A legkevesebb veszélynek ebben 
a tekintetben az alkalmazott tudomány embere van kitéve, a ki nyíltan beismeri, 
hogy tudományos segédeszközökkel productiv czélokra törekszik. BöcKg Hugó. 
C. Doelter : Edelsteinkunde. — Leipzig, 1893. 
E tanulságos munkában az ásványtan e gyakorlati fontosságú része főképen 
természettudományi szempontból van tárgyalva. A mint a szerző előszavában 
mondja, első sorban drágakőkereskedőknek és olyanoknak szánta, a kik az ásvány¬ 
ország e szép tárgyait megismerni és tanulmányozni akarják. 
Az általános részben röviden az alaktani és egyéb physikai sajátságokkal 
általánosságban ismerkedünk meg, lígyszintén a drágakövek előfordulásával és 
mesterséges előállításával. A szerző teljes joggal a fajsúly meghatározását bővebben 
tárgyalja, mint a mi könnyen és gyorsan, a kő sérülése nélkül megejthető. Az 
optikai sajátságok közül csak a színről és dichroismusról szól bővebben, kiváltképen 
az egyes fajok ismertetésénél: nagyon röviden, de mégis a gyakorlati használatra 
és meghatározásra való tekintettel világosan vannak tárgyalva a fénypolárossági 
tünemények, mint olyanok, a melyek nagyobbfokú physikai előismereteket é 
egyéni gyakorlatosságot tételeznek fel. 
A részletes leiró részben a drágakövek színezésének okáról, a felismerés és 
előfordulásáról szól; a könyv gyakorlati használhatóságát emeli a drágakő hamisí¬ 
tásoknak és felismerésének felsorolása, a fő czélját szem előtt tartva, túlságos bőven 
van tárgyalva a drágakövek mesterséges előállítása. E rész függelékét képezi a 
műiparban használtabb ásványok rövid ismertetése, mint szerpentin, nephrit, már¬ 
vány, alabastrom. 
A harmadik részben gondosan és igen czélszerűen egybeállított meghatáro¬ 
zási táblázatokat tartalmaz, a mi a munka kelendőségének mindenesetre csak 
előnyére válhat. 
A szöveg közé 45 fametszet van felvéve; tévedésből a 22. ábrában feltün¬ 
tetett brillians csiszolat egyes lapocskáinak metszési élei mint görbe vonalak van¬ 
nak rajzolva. Zimanyi Kíboly. 
( 152 ) 
